text: 18 Jehová saqra runasta castigasqanpis, chiqa sunqu kasqanta rikuchin. ¿Imaynamantá? Chayqa, Apocalipsis libropi, Jehová qanchis angelesman imatachus kamachisqanpi rikukun. Chaypi nin: "Rispa, jallpʼa pataman jichʼaykamuychej Diospa kʼajaj phiñakuyninta chay qanchis vasosmanta", nispa. Kimsa kaqqa, "mayusman, yaku juturisman ima copanmanta jichʼaykorqa", yawarmantaq tukurqanku. Chantá chay ángel Jehovaman nin: "Cheqanmin kanki Señor, pichus kanki, karqankitaj, chay Santo ["chiqa sunqu", NM] Kaj, imaraykuchus kay imasta cheqanta juzqarqanki. Kay pachapi runasqa ajllakusqasniykejpa yawarninkuta, profetaspatapis jichʼarqanku. Chayrayku qampis yawarllatataj paykunaman ujyachinki, imaraykuchus chaypaj jina kanku", nispa (Apocalipsis 16:1-6).